Here is a page extracted from Wikipedia that may contain CSS, HTML, and a lot of unformatted text.

Title: Dis Berlin
Content: Dis Berlin (nombre artistico de Mariano Carrera Blázquez), naixito de Ciria (provincia de Soria) o 9 de mayo de 1959, ye un pintor, escultor y fotografo espanyol, formato en a ciudat aragonesa de Zaragoza, a on plegó cuan nomás teneba que cinco anyadas.

A suya obra pictorica inicial se correspon con o vanguardismo, destacando a suya etapa abstracta y a suya etapa azul de meyatos d'os anyos 1980, trencando en 1989 con a suya trachectoria anterior y ubrindo camín enta una nueva etapa u serie (Heaven) a on destacan os cuadros d'interiors de viviendas. En a fotografía, arte a la que tamién s'adedica dende primerías d'os anyos 1990, o suyo camín ye parellano a la suya faceta pictorica, mesmo que con a escultura, arte a la que s'adedica dende 1994.

Vinclos externos 
  Dis Berlin en a Gran Enciclopedia Aragonesa.

Escultors d'Espanya
Fotografos d'Espanya
Pintors d'Espanya
Naixius d'a provincia de Soria
1959 (naixencias)